CELEX: 32020D2039
Language: el
Date: 2020-12-09 00:00:00
Title: Εκτελεστική απόφαση (ΕΕ) 2020/2039 της Επιτροπής της 9ης Δεκεμβρίου 2020 για τη χορήγηση παρεκκλίσεων σε ορισμένα κράτη μέλη από την εφαρμογή των εκτελεστικών κανονισμών (ΕΕ) 2019/2240 και (ΕΕ) 2019/2241 της Επιτροπής [κοινοποιηθείσα υπό τον αριθμό C(2020) 8602] (Τα κείμενα στην κροατική, δανική, ολλανδική και πολωνική γλώσσα είναι τα μόνα αυθεντικά)

11.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 416/52
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/2039 ΤΗΣ ΕΠΙΤΡΟΠΗΣ
         της 9ης Δεκεμβρίου 2020
         για τη χορήγηση παρεκκλίσεων σε ορισμένα κράτη μέλη από την εφαρμογή των εκτελεστικών κανονισμών (ΕΕ) 2019/2240 και (ΕΕ) 2019/2241 της Επιτροπής
         
            
               [κοινοποιηθείσα υπό τον αριθμό C(2020) 8602]
            
         
         (Τα κείμενα στην κροατική, δανική, ολλανδική και πολωνική γλώσσα είναι τα μόνα αυθεντικά)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2019/1700 του Ευρωπαϊκού Κοινοβουλίου και του Συμβουλίου, της 10ης Οκτωβρίου 2019, για τη θέσπιση κοινού πλαισίου για τις ευρωπαϊκές στατιστικές σχετικά με τα άτομα και τα νοικοκυριά, με βάση στοιχεία που συλλέγονται από δείγματα σε ατομικό επίπεδο, για την τροποποίηση των κανονισμών (ΕΚ) αριθ. 808/2004, (ΕΚ) αριθ. 452/2008 και (ΕΚ) αριθ. 1338/2008 του Ευρωπαϊκού Κοινοβουλίου και του Συμβουλίου και για την κατάργηση του κανονισμού (ΕΚ) αριθ. 1177/2003 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 577/98 του Συμβουλίου (1), και ιδίως το άρθρο 19 παράγραφος 1,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 19 παράγραφος 5 του κανονισμού (ΕΕ) 2019/1700, η Δανία, η Κροατία, οι Κάτω Χώρες και η Πολωνία υπέβαλαν αιτήματα για παρέκκλιση εντός 3 μηνών από την ημερομηνία έναρξης ισχύος των εκτελεστικών κανονισμών (ΕΕ) 2019/2240 (2) και (ΕΕ) 2019/2241 (3) της Επιτροπής.
                  
               
                     (2)
                  
                  
                     Από τις πληροφορίες που έχουν διαβιβαστεί στην Επιτροπή φαίνεται ότι τα αιτήματα της Δανίας, της Κροατίας, των Κάτω Χωρών και της Πολωνίας είναι αιτιολογημένα λόγω της ανάγκης για σημαντικές αναπροσαρμογές στο εθνικό διοικητικό και στατιστικό σύστημά τους, προκειμένου να συμμορφωθούν με τους εκτελεστικούς κανονισμούς (ΕΕ) 2019/2240 και (ΕΕ) 2019/2241.
                  
               
                     (3)
                  
                  
                     Ως εκ τούτου, οι αιτούμενες παρεκκλίσεις θα πρέπει να χορηγηθούν στη Δανία, την Κροατία, τις Κάτω Χώρες και την Πολωνία.
                  
               
                     (4)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του ευρωπαϊκού στατιστικού συστήματος,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Οι παρεκκλίσεις από τους εκτελεστικούς κανονισμούς (ΕΕ) 2019/2240 και (ΕΕ) 2019/2241 που παρατίθενται στο παράρτημα χορηγούνται στα κράτη μέλη που απαριθμούνται σ’ αυτό.
         
         
            Άρθρο 2
            Η παρούσα απόφαση απευθύνεται στο Βασίλειο της Δανίας, τη Δημοκρατία της Κροατίας, το Βασίλειο των Κάτω Χωρών και τη Δημοκρατία της Πολωνίας.
         
         
            Βρυξέλλες, 9 Δεκεμβρίου 2020.
            
               
                  Για την Επιτροπή
               
               Paolo GENTILONI
               
                  Μέλος της Επιτροπής
               
            
         
         
            (1)  ΕΕ L 261 I της 14.10.2019, σ. 1.
         
            (2)  Εκτελεστικός κανονισμός (ΕΕ) 2019/2240 της Επιτροπής, της 16ης Δεκεμβρίου 2019, για τον προσδιορισμό των τεχνικών στοιχείων του συνόλου δεδομένων, τον καθορισμό των τεχνικών μορφότυπων για τη διαβίβαση των πληροφοριών και τον προσδιορισμό των λεπτομερών ρυθμίσεων και του περιεχομένου των εκθέσεων ποιότητας σχετικά με τη διενέργεια δειγματοληπτικής έρευνας στον τομέα του εργατικού δυναμικού σύμφωνα με τον κανονισμό (ΕΕ) 2019/1700 του Ευρωπαϊκού Κοινοβουλίου και του Συμβουλίου (ΕΕ L 336 της 30.12.2019, σ. 59).
         
            (3)  Εκτελεστικός Κανονισμός (ΕΕ) 2019/2241 της Επιτροπής, της 16ης Δεκεμβρίου 2019, για την περιγραφή των μεταβλητών και της διάρκειας, των απαιτήσεων ποιότητας και του βαθμού λεπτομέρειας των χρονοσειρών για τη διαβίβαση μηνιαίων δεδομένων για την ανεργία σύμφωνα με τον κανονισμό (ΕΕ) 2019/1700 του Ευρωπαϊκού Κοινοβουλίου και του Συμβουλίου (ΕΕ L 336 της 30.12.2019, σ. 125).
      
      
         
            ΠΑΡΑΡΤΗΜΑ
            
               Παρεκκλίσεις από τον εκτελεστικό κανονισμό (ΕΕ) 2019/2240
            
            
                        Σχετική διάταξη
                     
                     
                        Κράτος μέλος
                     
                     
                        Χορηγηθείσα περίοδος παρέκκλισης
                     
                     
                        Πεδίο εφαρμογής της παρέκκλισης
                     
                  
                        Άρθρο 3 (Περιγραφές μεταβλητών) και παράρτημα I
                     
                     
                        Κροατία
                     
                     
                        1 έτος (2021)
                     
                     
                        Διαβίβαση των μεταβλητών INCGROSS (Ακαθάριστες μηνιαίες αποδοχές από την κύρια εργασία) και INCGROSS_F (Δείκτης για τις ακαθάριστες μηνιαίες αποδοχές από την κύρια εργασία) ως καθαρών ποσών αντί ακαθάριστων.
                     
                  
                        Άρθρο 3 (Περιγραφές μεταβλητών) και παράρτημα I
                     
                     
                        Κροατία
                     
                     
                        1 έτος (2021)
                     
                     
                        Διαβίβαση της μεταβλητής HATFIELD (Πεδίο του ανώτατου επιπέδου εκπαίδευσης που ολοκληρώθηκε επιτυχώς) σύμφωνα με την ISCED-F 2013, διψήφια κωδικοποίηση αντί για τριψήφια κωδικοποίηση.
                     
                  
                        Άρθρο 6 παράγραφος 2 (Λεπτομερή χαρακτηριστικά του δείγματος)
                     
                     
                        Κάτω Χώρες
                     
                     
                        1 έτος (2021)
                     
                     
                        Ομοιόμορφη κατανομή δειγμάτων:
                        
                                    —
                                 
                                 
                                    Το πλήρες εθνικό δείγμα του έτους αναφοράς δεν θα κατανέμεται ομοιόμορφα μεταξύ όλων των τριμήνων αναφοράς του έτους.
                                 
                              
                                    —
                                 
                                 
                                    Σε κάθε τρίμηνο αναφοράς το πλήρες τριμηνιαίο δείγμα δεν θα κατανέμεται ομοιόμορφα μεταξύ όλων των εβδομάδων αναφοράς του τριμήνου.
                                 
                              
                  
                        Άρθρο 9 παράγραφος 2 (Κοινά πρότυπα για την επεξεργασία, την υποκατάσταση τιμών μεταβλητών, τις σταθμίσεις και την εκτίμηση)
                     
                     
                        Πολωνία
                     
                     
                        2 έτη (2021–2022)
                     
                     
                        Διαβίβαση της μεταβλητής INCGROSS (Ακαθάριστες μηνιαίες αποδοχές από την κύρια εργασία) χωρίς στατιστική τεκμαρτή εκτίμηση για μη απάντηση κατά στοιχείο.
                        Η διαβίβαση των διορθωμένων δεδομένων με τεκμαρτή εκτίμηση για τα έτη 2021 και 2022 θα πραγματοποιηθεί μαζί με τη διαβίβαση των δεδομένων για το 2023, δηλαδή τον Μάρτιο του 2025.
                     
                  
               Παρεκκλίσεις από τον εκτελεστικό κανονισμό (ΕΕ) 2019/2241
            
            
                        Σχετική διάταξη
                     
                     
                        Κράτος μέλος
                     
                     
                        Χορηγηθείσα περίοδος παρέκκλισης
                     
                     
                        Πεδίο εφαρμογής της παρέκκλισης
                     
                  
                        Άρθρο 4 παράγραφος 1 στοιχείο α) (Προθεσμίες διαβίβασης)
                     
                     
                        Δανία
                     
                     
                        3 έτη (2021–2023)
                     
                     
                        Τα μηνιαία δεδομένα για την ανεργία για τον μήνα Νοέμβριο διαβιβάζονται μέχρι τις 4 Ιανουαρίου του επόμενου έτους.
                     
                  
                        Άρθρο 6 παράγραφος 1 (Πηγές και μέθοδοι)
                     
                     
                        Κροατία
                     
                     
                        1 έτος (2021)
                     
                     
                        Η περιγραφή των πηγών και των μεθόδων που χρησιμοποιούνται για την κατάρτιση των μηνιαίων εισροών ανεργίας διαβιβάζεται έως τις 31 Δεκεμβρίου 2021.